जेलर के कमरे में चाय पीते पाए गए कलमाड़ी  
सुरेश कालमाड़ी तिहाड़ की जेल नंबर-4 में जेलर के कमरे में चाय पीते पाए गए। ये खुलासा हुआ एडिशनल डिस्ट्रिक्ट जज बीके गर्ग की रिपोर्ट में।
कॉमनवेल्थ घोटाले के मुख्य आरोपी सुरेश कालमाड़ी तिहाड़ की जेल नंबर-4 में जेलर के कमरे में चाय पीते पाए गए। ये खुलासा हुआ एडिशनल डिस्ट्रिक्ट जज बीके गर्ग की रिपोर्ट में। गर्ग ने गुरुवार को जेल का दौरा किया और पाया कि कलमाड़ी जेलर एससी भारद्वाज के कमरे में चाय पी रहे हैं।  2 जी घोटाले के सभी आरोपी अपने लॉकअप के बाहर जेल परिसर में आजाद घूम रहे हैं। नीतीश कटारा की हत्या में उम्रकैद की सजा काट रहे विकास यादव और विशाल यादव जेल के बगीचे की सैर कर रहे हैं।  रिपोर्ट के आते ही जेलर एससी भारद्वाज का तबादला पोर्ट ब्लेयर कर दिया गया। हालांकि जेल प्रशासन कह रहा है कि उनका तबादल डेढ़ महीने पहले ही हो गया था, लेकिन उन्हें रिलीव शुक्रवार को किया गया।